**Ministru kabineta noteikumu projekta “Par Latvijas Republikas valdības un Apvienoto Arābu Emirātu valdības līgumu par ekonomisko sadarbību” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Par Latvijas Republikas valdības un Apvienoto Arābu Emirātu valdības ekonomiskās sadarbības līgumu” ir izstrādāts, pamatojoties uz:1) Deklarācijas par Māra Kučinska vadītā Ministru kabineta iecerēto darbību 33.punktu „ Īstenosim eksporta veicināšanas pasākumus, tai skaitā paplašinot starpvalstu ekonomisko līgumtiesisko bāzi.”;2) Deklarācijas par Māra Kučinska vadītā Ministru kabineta iecerēto darbību 64.punktu „ Sekmēsim valsts konkurētspēju un ilgtspējīgu attīstību, īstenosim efektīvu un vienotu ārējo ekonomisko politiku. Aizstāvēsim ārējās ekonomiskās intereses un aktīvi atbalstīsim Latvijas uzņēmumu nostiprināšanos gan tradicionālajās partnervalstīs, gan arī jaunajos eksporta tirgos, veidojot ciešākas attiecības ar jaunajiem ekonomiskās izaugsmes līderiem.”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas un Apvienoto Arābu Emirātu (turpmāk – AAE) ekonomiskās attiecības tiek regulētas ES līmenī, kā arī abām valstīm ir saistošas normas, kas izriet no dalības starptautiskajās ekonomiskajās organizācijās. Neskatoties uz augstāk minēto, Latvija ir ieinteresēta stiprināt un paplašināt ekonomisko sadarbību ar AAE arī divpusēji, tādējādi paverot plašākas iespējas abu valstu ekonomisko un tirdzniecības sakaru attīstībai, kā arī savstarpējās sadarbības veicināšanai. Latvijas Republikas valdības un Apvienoto Arābu Emirātu valdības ekonomiskās sadarbības līgums būs svarīgākais divpusējo ekonomisko sadarbību regulējošais līgums, kas aptvers sadarbību tādās jomās kā tirdzniecība, rūpniecība, lauksaimniecība, transports, telekomunikācijas, tūrisms, investīcijas u.c.Lai nodrošinātu līguma īstenošanu, tā ietvaros tiks izveidota Latvijas un AAE Apvienotā ekonomiskā komiteja. Par vienošanās paredzēto saistību izpildi atbildīgā institūcija no Latvijas puses būs Ekonomikas ministrija, kas saistību izpildi nodrošinās tai piešķirto valsts budžeta līdzekļu ietvaros.Ministrijas un institūcijas, kuras deleģē darbam Latvijas un AAE Apvienotās ekonomiskās komitejas sēdē savus pārstāvjus, sedz izdevumus (uzturēšanās, ceļa u.c.) tām piešķirto valsts budžeta līdzekļu ietvaros vai no sava budžeta.Plānots, ka vienošanos no Latvijas puses parakstīs ekonomikas ministrs. |
| 3. | Projekta izstrādē iesaistītas institūcijas  | Projektu izstrādāja Ekonomikas ministrija. |
| 4. | Cita informācija | Nav.  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas valsts pārvaldes institūcijas un uzņēmēji, kurus interesē sadarbība ar AAE.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Līguma noslēgšana sniegs papildus iespējas ekonomiskās, sadarbības padziļināšanai un attīstībai starp Latviju un AAE. AAE ir nozīmīgākais Latvijas tirdzniecības partneris starp Līča Sadarbības padomes valstīm (AAE, Saūda Arābiju, Omānu, Bahreinu, Kuveitu, Kataru).Ārējās tirdzniecības apjoms ar AAE 2015. gadā sastādīja 116,9 milj. EUR, ierindojot AAE 29. vietā Latvijas ārējās tirdzniecības partneru vidū kopumā (salīdzinoši ar 2014.gadu pieauga par 92,2%). 2015. gadā preces no Latvijas uz AAE tika eksportētas 79,1 milj. EUR apmērā (salīdzinoši ar 2014.gadu pieauga par 180,7%). Galvenās Latvijas eksporta preču grupas uz AAE ir mašīnas, mehānismi un elektriskās iekārtas; koksnes izstrādājumi; būvmateriāli u.c.2015. gadā preču imports no AAE bija 5,9 milj. EUR (salīdzinoši ar 2014.gadu samazinājās par 37,6%). Galvenās importa preču grupas no AAE ir mašīnas, mehānismi un elektriskās iekārtas; dārgakmeņi un dārgmetāli; ķīmiskie produkti; augu valsts produkti; metālu izstrādājumi; transporta līdzekļi u.c.2015. gadā pakalpojumu eksports uz AAE bija 31 milj. EUR (salīdzinoši ar 2014.gadu pieauga par 40,4%), savukārt imports – 1 milj. EUR (salīdzinoši ar 2014.gadu samazinājās par 17,4%). |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav.  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Vienošanās projekts nav pretrunā ar 1988. gadā noslēgto ES un GCC (*Gulf Cooperation Council* - Līča Sadarbības padome) sadarbības līgumu.Saskaņā ar 1974.gada 22.jūlija Padomes lēmumu, kas nosaka saskaņošanas procedūru sadarbības nolīgumiem starp dalībvalstīm un trešajām valstīm (74/393/EEK), līguma projekts ir skaņots arī ar Eiropas Komisiju. |
| 2. | Citas starptautiskās saistības | Nav pretrunā ar Latvijas un AAE saistībām, kas izriet no to dalības Pasaules Tirdzniecības organizācijā.  |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.  |
| 3. | Cita informācija | Nav.  |

Anotācijas III sadaļa, IV, VI sadaļa – projekts šīs jomas neskar.

Ministru prezidenta biedrs,

ekonomikas ministrs A.Ašeradens

Vīza: Valsts sekretāra

pienākumu izpildītāja,

valsts sekretāra vietniece R.Šņuka

*18.03.2016. 18:40*

*722*

*Kristina.Scelkuna@em.gov.lv**, 67013221*